rlitschk/wikidir huggingface dataset:
Dit Woort hett noch annere Bedüden: kiek dorför ünner Woltern. Wolterdingen is en Dörp in de Gemeen Donaueschingen in’n Schwarzwald-Baar-Kreis, Baden-Württemberg. De Oort liggt an’n Oostrand von’n Schwarzwald an de Breg. Bi Wolterdingen münnt ok de Wolfsbach in de Breg. De Naveröörd sünd Tannheim in’n Noorden, Überauchen, Klengen un Grüningen in’n Noordoosten, Aufen un Donaueschingen in’n Süüdoosten, Bruggen, Bräunlingen un Waldhausen in’n Süden, Hubertshofen un Mistelbrunn in’n Süüdwesten un Zindelstein un Hammereisenbach in’n Noordwesten. Wolterdingen kummt 772 as Wuldartingas toeerst in de Oorkunnen vör. In’n Eersten Weltkrieg sünd 41 Soldaten ut Wolterdingen fullen oder vermisst un in’n Tweten Weltkrieg 103. Von 2006 bet 2012 is dat Hoogwatertrügghollbecken Wolterdingen anleggt worrn, dat de Sekerheit bi Hoogwater an de Breg verbetern schall. De Oort hett fröher to dat Bezirksamt Donaueschingen un den Landkreis Donaueschingen höört un is 1973 Deel von’n Schwarzwald-Baar-Kreis worrn. De Oort weer fröher en egen Gemeen. An’n 1. Dezember 1971 is Wolterdingen Deel von de Gemeen Donaueschingen worrn. Binnen de Gemeen billt de Oort nu en polietsche Oortschop mit egen Oortschopsraad un Oortsvörsteiher. Wolterdingen is Kathoolsch präägt un hett mit de St.-Kilianskark en egen Goddshuus, dat vonddaag aver Deel von de Seelsorgeenheit Donaueschingen is. För de evangeelsch-luthersch is de
De Middelste Jager (Stercorarius pomarinus) is en Seevagel ut de Familie vun de Schietjagers (Stercorariidae). De Middelste Jager warrt over’t Lief 42–50 cm groot. Siene Figur is stebig. He hett swatte Been. Dat gifft twee Farven, de bi em vorkaamt, en dunkere un en helle Variante. De Snavel is wat geelbruun. De Nester weert up’e Eer boot, meist up en lüttjen Hövel. Twee bit dree Eier weert leggt. De Middelste Jager brott in lüttje Kolonien. Wie groot de sünd, hangt dor faken vun af, wie veel dat to Freten gifft. Vertehren deit de Jager sunnerlich Lemminge. De Aart brott, nich wietaf vun’e Küst, in de Tundra vun Sibirien un Noordamerika in’n Norden vun Russland, Alaska un Kanada. Düsse Schietjager overwintert up hoge See, man ok nich wiet af vun de Küsten, sunnerlich twuschen de Wennkreise un langs de Küsten vun Australien un Argentinien. De Populatschoon ut Europa steiht in’n Winter sunnerlich an de Küsten vun Westafrika. Up’n Treck dorhen is se regelmotig langs de westeuropääschen Küsten to sehn. De IUCN taxeer de Tahl vun Vagels vun düsse Aaart in dat Johr 2004 over’n Duum up ruuchweg 250.000 bit hen to 3 Mio. Deerter. Dat warrt annahmen, datt düsse Aart nich
Wümmingen is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg höört de Oort to de polietsche Oortschop Posthusen. De Oort liggt in dat Hellweger Moor. Dat Water ut dat Rebeed warrt över Gravens na de Wümm hen afföhrt. In’n Noordwesten liggt dat Naturschuulrebeed Otterbarger Moor. De Naveröörd sünd Otterbarg in’n Noorden, Stuckenbossel, Dodenbarg un Evernhusen in’n Noordoosten, Fährhoff un Hellweeg in’n Oosten, Stell in’n Süüdoosten, Postdörp, Hintzendörp, Stellsfellen, Rootlook un Middeldörp in’n Süden, Tüchten in’n Süüdwesten un Brammer, Kaßhoope, Hoffstall, Egypten un Nadah in’n Westen. De Oort is 1792 as Moorkolonie in dat Hellweger Moor grünnt worrn. In’n Eersten Weltkrieg sünd 21 Soldaten ut Wümmingen fullen oder vermisst un in’n Tweten Weltkrieg 33. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Amtsvaagdie Ahusen (Ünnervaagdie Hintzendörp) in dat Amt Rodenborg tohöört un denn von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern
Hintzendörp is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg höört de Oort to de polietsche Oortschop Posthusen. De Oort liggt in dat Hellweger Moor. Dat Water ut dat Rebeed warrt över Gravens na de Wümm hen afföhrt. De Naveröörd sünd Wümmingen un Postdörp in’n Noorden, Stell un Hellweeg in’n Noordoosten, Stellsfellen in’n Oosten, Allerdörp in’n Süüdoosten, Langwedelermoor in’n Süden, Grasdörp, Giersdörp un Schanzendörp in’n Westen un Middeldörp un Rootlook in’n Noordwesten. Hintzendörp is 1793 as Moorkolonie in dat Hellweger Moor grünnt worrn. Nöömt is de Oort na’n Verwaltungsbeamten Johann August Hintze, de to de Tied för de Moorkolonien tostännig weer. Dat Dörp leeg op de Westsied von de Straat, de vondaag de Landsstraat 155 billt. Een Johr vörher is op de Oostsied von de Straat al de Kolonie Stellsfellen anleggt worrn. In’n Eersten Weltkrieg sünd 21 Soldaten ut Hintzendörp un Stellsfellen fullen oder vermisst un in’n Tweten Weltkrieg 33. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett
De Grote Schietjager oder Skua (Stercorarius skua) is en Seevagel ut de Familie vun de Schietjagers (Stercorariidae). Bi Gen-Unnersöken is rutsuert, datt he vun de Gene her wiethen liek is mit de Jan Dreckvagel. Mank de Vagels in Middeleuropa is de Grote Schietjager dat ganze Johr hen an de Küsten to sehn. An’n fökensten hollt se sik vun Augustmaand bit November hier up, in’t Vorjohr is he man roorer. In de lesten Johre hett he sik hier fökener sehn laten un is ok länger bleven. Unner Umstänn hangt dat dormit tosamen, datt ok de Grootmöwen, as Kobben un Groten un Lüttjen Manteldreger an’e Waterkant in Middeleuropa fökener to sehn sünd. De Grote Schietjager jaagt jem regelmatig de Büte af un se mütt em as „Lieferanten“ vun Foder denen. De grote Schietjager is over’t Lief bi 51 bit 56 cm lang. Siene Flunken kann he 125 bit 140 cm wiet ut’neenspannen. De Heken weegt 1.170 bit 1.500 g, bi de Seken sünd dat 1.300 bit 1.650 g. Adulte Vagels dreegt graubrune Feddern mit rostrode Streeke un en swatte Kappen. De Steert is swattbruun mit twee längere Feddern in’e Midden. Snavel un Föte sünd meist swatt. Bröden deit he in de westliche
De Mann vun Husbäke is ene Moorliek, de an’n 15. Oktober 1936 bi’t Törfsteken in’t Vehnemoor bi Husbäke in Neddersassen opfunnen worrn is. De Mann, de woll so üm’e 20 Johren oolt weer, leev in de Tiet twischen 75 un 215 n. Chr., dat hebbt se mit de Radiokarbonmethood rutkregen. He hett wohrschienlich en Unfall hatt, Tekens vun Gewalt sünd kene vörhannen wesen. He weer 1,75 m groot un harr en lütten Snurr- un Kinnboort. In sien Maag hebbt se Fischgraden un Spelten vun Heers un Gasten funnen. Hüüt liggt de Moorliek in’t Landsmuseum för Natur un Minsch Ollnborg. Dat Museum hett em ok mit en Computertomografen inscannt un mit’n Reekner en Modell vun sien Kopp maakt, wie he woll utsehn hett, as he noch leven dee. Siet vun dat Museum Ollnborg mit en Bild vun de Moorliek un dat Modell (hoochdüütsch)
Middeleuropa oder Zentraleuropa is en Region in Europa. Se liggt twuschen West-, Oost-, Süüdoost-, Süüd- un Noordeuropa. Vun de Geographie her gifft dat keen eendüdige Kriterien, um dat aftogrenzen. Wenn een vun de Geographie her kieken deit, könnt to'n Afgrenzen dat Klima un de Natur rantagen weern. U.a. weer dat mööglich, to kieken, wat for Planten dor wasst un wie dat mit de Tektonik utsütt. Groffweg kann seggt weern,datt in'n Westen un Noordwesten de Rhienstroom de Grenz is, in'n Norden de Noordsee un de Eider (oder de Skagerrak/Kattegat). Denn slutt sik de Oostsee as Schede an. In'n Osten könnt Wiessel un Oostkarpaten de Grenz ween, na Süüdosten to de Unnerloop vun den Donaustroom un de öösterriekschen Alpen. Man ganz kloor aftogrenzen is Middeleuropa vun de Geographie her nich. Middeleuropa (na Meyers Enzyklopädisches Lexikon, 1980) Middeleuropääsche Staaten Staten, die nich jummers to Middeleuropa torekent weert Middeleuropa (Brockhaus Enzyklopädie, 1998) De Staten in Middeleuropa (Meyers Grosses Taschenlexikon, 1999): Middeleuropääsche Staten Middeleuropa (in'n breedern Sinn) Staten, de hen un wenn to Middeleuropa mit totellt weert Middeleuropa siene Floraregion nah Wolfgang Frey un Rainer Lösch: vun't Zentralmassiv bit na de Karpaten un der süüdliche Oostsee In Düütschland warrt dor wiethen nich an twiefelt, datt
Lemminge betekent Wöhlmüse ut düsse Geslechter: Echte Lemminge (Lemmus), Moorlemminge (Synaptomys), Wooldlemming (Myopus), un noch allerhand annere Aarden un Geslechter vun Wöhlmüse: den Steppenlemming (Lagurus lagurus), en Aart vun dat Geslecht Halsbandlemminge (Dicostonyx), en Aart vun dat Geslecht Mull-Lemminge (Ellobius). Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Jung vun Kayhusen weer ene Moorliek, de an’n 3. Juli 1922 in’t Moor bi Kayhusen in Neddersassen opfunnen worrn is. Dör de Radiokarbonmethood hebbt de Forschers rutfunnen, dat he in de Tiet twischen 240 un 100 v. Chr. doodbleven is. He weer man eerst üm un bi söven Johren oolt. De Liek leeg op’n Rügg un harr de Arms achtern Rügg tohoopbunnen. Üm’e Fööt weer en Ümhang ut Pelz. An welke Stellen weer dat Hoor nich vun dat Moor rood farvt un is dunkelblond bleven. An’n Buuk weer an ene Stell de Huut kaputt, villicht hebbt se em dor mit’n Stock in’n Moor ünnerdukert. An’n Hals hett he dree Wunnen, wo se em mit’n Mess staken hebbt. Twee ünner dat linke Uhr, ene vörn an’n Hals. De genaue Grund för sienen gewaltsamen Dood is nich kloor. Bi dat Röntgen hebbt de Forschers sehn, dat de Jung woll enen Schaden an dat Hüftgelenk harr, so dat he nich good lopen kunn. De Moorliek liggt hüüt in’t Landsmuseum för Natur un Minsch Ollnborg.
Posthusen is en Oortschop von de Gemeen Otterbarg in’n Landkreis Veern, Neddersassen. De Oortschop hett 1578 Inwahners (Stand 1. Januar 2016) op 19,40 km². De hüdige Oortschop Posthusen geiht trügg op de Gemeen Posthusen, de an’n 1. Juli 1968 grünnt worrn is, as sik de veer Gemenen Hintzendörp, Grasdörp, Giersdörp-Schanzendörp un Wümmingen tohoopslaten hebbt. De Naam Posthusen för disse Gemeen kummt von dat lüttje Dörp Postdörp, dat ok woll Posthusen nöömt warrt, un dat in de Gemeen Wümmingen leeg. De Gemeen hett aver blots veer Johr bestahn. An’n 1. Juli 1972 is de Gemeen mit de Gemeenreform in Neddersassen Deel von de Gemeen Otterbarg worrn un billt sietdem en polietsche Oortschop mit egen Oortsraad un Oortsbörgermeester. Liddmaten 2001: CDU: Hermann Henke, Reiner Meyer, Reiner Sterna, Heino Wicke SPD: Gerhild Grabowski, Jutta Siegmann, Hans-Jürgen Sterna 2006: CDU: Hermann Henke, Monika Kahrs, Reiner Meyer, Reiner Sterna, Heino Wicke SPD: Gerhild Grabowski, Jutta Siegmann 2011: CDU: Katrin Heuer, Michael Kanowski, Reiner Meyer, Reiner Sterna, Heino Wicke SPD: Karl-Heinz Nowotnik, Jutta Siegmann 2016: CDU: Hartmut Henke, Katrin Heuer, Reiner Meyer, Reiner Sterna, Heino Wicke SPD: Johann Heller, Jutta Siegmann Posthusen. Mehr Biller, Videos oder Audiodateien to’t Thema gifft dat bi Wikimedia Commons. Öörd in
De Kluut oder Klüüt, ok Krauntje oder Kroontje nömmt (Recurvirostra avosetta), is en Seevagel ut de Familie vun de Kluutvagels (Recurvirostridae). Dor höört he to dat Geslecht vun de Kluten (Recurvirostra) to. Mit sien tomeist witt Fedderkleed mit scharpe, swatte Teeknung up Topp un Nacken un sien krummen, swatten Snavel, de hoochbagen is, dorto noch mit siene langen blaugrauen Been, kann de Kluut gor nich mit annere Vagels dör’nanner brocht weern. Ok up sien Ruggen un up de Flunken sünd swatte Striepen to sehn. Jungvagels sünd up de Uppersiet wat bruun tekent. Wenn Kluten fleegt, reckt de Been langs den Steert over den Steert rut. Over’t Lief sünd se 42 bit 45 cm lang.Wgen doot se 225 bit 400 g. Sien Freten socht de Kluut in Modder un flack Water un swoojt dor mit’n Kopp bi hen un her dör dat Water. Sunnerlich mag he Water mit en beten Sediment, wo he den Snavel en beten open hollt un dor dörmeiht, as dör en Wischen. Freten deit he sunnerlich Söötwater-Plankton, lüttje Kreefte, Sniggen un Weekdeerter. He kann goot swemmen. Bröden doot de Kluten in Kolonien, meist up Sand, modderige Fennen, Spöölfeller etc, jummers dicht bi Water (ok Brack- un Soltwater).
De Mann vun Bocksten is ene Moorliek, de an’n 22. Juni 1936 in dat Bockstenmoor bi Rolfstorp in de Neeg vun Varberg in Sweden opfunnen worrn is. De Mann is gewaltsam to Dood kamen un wörr denn in en Moorsee smeten. Funnen hett em de ölven Johren ole Thure G. Johansson bi’t Eggen. De Egg harr Sackdook opeggt un de Jung seeg, dat dor Knaken insteken, as he sik dat neger bekieken dee. He haal sienen Vader ran un de beiden hebbt de Liek in ehr Schüün bröcht. Den nächsten Dag hebbt se Polizei un en Dokter haalt, doch de segen gau, dat dat keen Verbreken ut jüngere Tiet weer. Dorüm hebbt se den Krater vun dat lokale Museum, Albert Sandklef, inbeden. Ok he hett noch wedder mehr Lüüd ranhaalt, de an’n 24. Juni de Liek ankeken hebbt. Dorto höör ok de Geoloog Lennart von Post. Ene Grupp vun Forschers vun dat Histoorsche Staatsmuseum Sweden hett den Fund denn ünnersöcht un konserveert. De Moorliek liggt siet 1937 in dat Museum Varberg. De Mann weer twischen 1,70 un 1,80 m groot un slank boot. Skelett, Huut, Hoor, Maag un Bregen weren all in goden Tostand nableven. De Schädel harr an de
Hintzendörp-Stellsfellen weer en Buurschop un later en Gemeen, de vondaag to de Oortschop Posthusen von de Gemeen Otterbarg in’n Landkreis Veern, Neddersassen, höört. De Verband bestünn ut de beiden Öörd Hintzendörp un Stellsfellen. Stellsfellen is 1792 op de Oostsied von de Straat grünnt worrn, de vondaag de Landsstraat 155 billt, un Hintzendörp 1793 op de Westsied. De beiden Öörd hebbt tohoop en Buurschop billt, de later as Gemeen bestahn hett. An’n 1. September 1960 hett sik Hintzendörp-Stellsfellen mit de Gemeen Allerdörp tohoopslaten un dorbi den Naam Hintzendörp annahmen. Disse Gemeen hett denn bet to’n 1. Juli 1968 bestahn, as sik de Gemeen mit de dree Gemenen Grasdörp, Giersdörp-Schanzendörp un Wümmingen to de ne’e Gemeen Posthusen tohoopslaten hett. Sietdem besteiht Hintzendörp-Stellsfellen nich mehr. De Gemeen Posthusen hett ok blots veer Johr bestahn un is mit de Gemeenreform in Neddersassen an’n 1. Juli 1972 oplööst un Deel von de Gemeen Otterbarg worrn. De Buurschop hett vör 1852 to de Amtsvaagdie Ahusen (Ünnervaagdie Hintzendörp) in dat Amt Rodenborg tohöört un denn von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. Friedrich Wilhelm Harseim, Carl Schlüter: Statistisches Handbuch für das
Disse Artikel is man blots en Stubben. Du kannst Wikipedia helpen un em verbetern. De Kreis Steenborg is en Kreis in Sleswig-Holsteen. De Kreishööftstadt is Itzho. Kreise un kreisfre’e Städer in Sleswig-Holsteen Dithmarschen | Flensborg | Hertogdom Loonborg | Kiel | Lübeck | Niemünster | Noordfreesland | Oostholsteen | Pinnbarg | Plöön | Rendsborg-Eckernföör | Sleswig-Flensborg | Sebarg | Steenborg | Stormarn
Dit Woort hett noch annere Bedüden: kiek dorför ünner Posthusen. Posthausen is en lütten Oort in de Gemeen Machern in’n Landkreis Leipzig, Sassen. De Oort liggt in de Leipziger Deeplandsbucht. Dat Water ut dat Rebeed flütt över lüttjere Waterlööp na de Parthe hen af. De Naveröörd sünd Pehritzsch in’n Noorden, Plagwitz in’n Noordoosten, Machern in’n Oosten, Brandis in’n Süden, Beucha un Zweenfurth in’n Süüdwesten, Gerichshain in’n Westen un Cunnersdorf in’n Noordwesten. Posthausen kummt 1378 as Baschus toeerst in de Oorkunnen vör, weer in disse Tied aver al en wööstfullen Dörp. Eerst 1696 dükert de Oort wedder as besiedelt in de Oorkunnen vör. De Oort warrt nu al Posthausen schreven un is en Schaperee. Later warrt dat denn as Vörwark von dat Riddergood Brandis beschreven. De Oort hett vör 1816 to dat Amt Leipzig tohöört, von 1816 bet 1843 to dat Amt Grimma un denn bet 1856 wedder to dat Amt Leipzig. Von 1856 bet 1875 weer dat Deel von dat Gerichtsamt Brandis un von 1875 bet 1952 von de Amtshauptmannschaft Grimma (hett von 1939 af an Landkreis Grimma heten). Na 1952 weer dat in’n Kreis Wurzen. 1994 is dat Deel von’n Muldentalkreis worrn un 2008 von’n Landkreis Leipzig. De Oort
Stellsfellen (hoochdüütsch Stellenfelde) is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg höört de Oort to de polietsche Oortschop Posthusen. De Oort liggt in dat Hellweger Moor. Dat Water ut dat Rebeed warrt över Gravens na de Wümm hen afföhrt. De Naveröörd sünd Wümmingen un Postdörp in’n Noorden, Stell un Hellweeg in’n Noordoosten, Bokel un Bredenfellermoor in’n Oosten, Allerdörp in’n Süüdoosten, Langwedelermoor in’n Süden, Grasdörp, Hintzendörp, Giersdörp un Schanzendörp in’n Westen un Middeldörp un Rootlook in’n Noordwesten. Stellsfellen is 1792 as Moorkolonie in dat Hellweger Moor grünnt worrn. Dat Dörp leeg op de Oostsied von de Straat, de vondaag de Landsstraat 155 billt. Op de Westsied von de Straat is een Johr later de Kolonie Hintzendörp grünnt worrn. De Naam von de Kolonie kummt af von’n Hoff Stell in’n Noordoosten. In’n Eersten Weltkrieg sünd 21 Soldaten ut Hintzendörp un Stellsfellen fullen oder vermisst un in’n Tweten Weltkrieg 33. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852
De Matthäus-Kark is en Kark von de Sülvstännige Evangeelsch-luthersche Kark (SELK) in dat Dörp Stellsfellen (Gemeen Otterbarg). De Karkengemeen hett üm un bi 60 Maten. Ehren Naam hett se von’n Apostel Matthäus. As 1945 de Düütschen ut de Oostrebeden un Polen verdreven worrn sünd, kemen ok Anhängers von de Evangeelsch-Luthersche Freekark in Polen in’n Landkreis Veern. De Freekark hett sik denn 1946 ümdöfft op Evangeelsch-Luthersche Flüchtlingsmissions-Kark un 1951 op Evangeelsch-Luthersche Bekenntniskark in de Diaspora. Disse Kark hett ünner annern ok all veer bet söss Weken en Goddsdeenst in de Lukas-Kark in Postdörp (höört to de Hannöversche Landskark) afhollen. Tostännig weer de Pastoor Leopold Zielke ut Ossenbrügge. An’n 25. Juli 1948 hett sik denn in Postdörp en Karkengemeen billt, de to Anfang 380 Maten harr. 1949 wullen de Christen von de Landskark denn nich mehr, dat de Freechristen de Kark in Posthusen mit bruukt. Dorüm hett de Karkengemeen denn en poor Johr lang Goddsdeensten op’n Saal von dat Gasthuus Cordes in Postdörp afhollen. 1952 hett de Karkengemeen en Grundstück in Stellsfellen köfft un dor in’n Oktober 1954 anfungen de Matthäus-Kark to boon. De Grundsteen is an’n 17. Oktober leggt worrn un inwiehen kunnen se de Kark denn an’n 26. Juni 1955.
De Steltkluut (Himantopus himantopus) is en Vagel ut de Familie vun de Kluutvagels (Recurvirostridae). In Middeleuropa is de Steltkluut in’n Sommer hen un wenn mol to sehn, vunwegen datt he wiede Strecken achter sik bringt. Den gröttsten Bestand, de in Middeleuropa bröden deit, gifft dat in dat ungaarsche Siedland mit bit hen to 400 Paare. To’n Anfang vun de 1990er Johre hefft sik Steltkluten ok wedder an’t Neusiedler Meer ansiedelt. Dor weer de Bestand al 1860 utstorven. Sunnerlich upfallen doot den Steltkluut siene extrem langen, roden Been un de swatte, nadelfiene, lieke un lange Snavel. Over’t Lief warrt he 33 bit 36 cm lang. Dor kaamt 6 cm bi up den Snavel. Wenn he flegen deit, reckt siene Been 14 bit 17 cm over dat Steertenne rut. Se weert dor nich to de Lengde mit totellt. De Steltkluut leevt in Leegwaterzonen mit Sööt-, Brack- oder Soltwater in Lagunen, Salinen un Steppenseen. Mit siene langen Been kann he sien Freten in deep Water söken. Tohuse is he sunnerlich in Middeleuropa sien Süden, an de Kaspische un Swatte See un in de Törkei. To’n Deel kummt he to’n Bröden avers ok na Middeleuropa sien Norden hen. Dat gifft Populatschonen, de bröödt in
Gröpel (hoochdüütsch Gräpel) is en Dörp in de Gemeen Esdörp in den Landkreis Stood, Neddersassen. To Gröpel höört ok de lüttje Oort Schönau mit to. Dat Dörp liggt direkt an de Oost. De Naveröörd sünd Brobargen in’n Noorden, Esdörp in Oosten, Beeß in’n Süden un Oostendörp in’n Westen op de anner Siet Oost. Gröpel sülvs reckt ok mit en Stück Land op de anner Siet Oost. Toeerst in de Oorkunnen dükert Gröpel 1111 ünner den Naam Grupilinga op. Dat Dörp weer fröher en wichtigen Ümslagplatz un Haven för Stackbusch un annere Woren. De letzten Schippers, de ehr Scheep noch in Gröpel harrn, hebbt aver in de 1960er Johren ophöört. Vondaag is blots noch de Schippervereen nableven. In’n Mai 1868 hebbt se in Gröpel bi’t Sandgraven an en Steed, an de de Geest an de Oost stött, bi 60 cm ünner de Eer en Hümpel röömsche Sülvermünten funnen. Dat schöölt alltohoop so üm un bi 100 bet 150 Stück wesen hebben, aver de Münten sünd all enkelt verköfft worrn un nich tohoopbleven. Fiev Stück hett de Amtmann von dat Amt Himmelpoorten, Friedrich Christian Marschalck von Bachtenbrock, den Histoorschen Vereen för Neddersassen schenkt. De Münten hebbt ut de Tied von Vespasian, Trajan,
De Rollmannshoff (hoochdüütsch Rollmannshof) weer en Hoff in de Gemeen Visselhöövd in’n Landkreis Rodenborg, Neddersassen. De Oort is vondaag aver kumplett mit Visselhöövd tohoopwussen. Binnen de Gemeen höört dat Rebeed to de polietsche Oortschop Visselhöövd. De Oort leeg in’n Westen von de Lümbörger Heid. Dat Water ut dat Rebeed flütt över’n Visselbeek af. De histoorschen Öörd ümto weren Bookholt, Wööstenhoff un Affwinkel in’n Noorden, Visselhöövd in’n Oosten, Kedenborg in’n Süden, Wehnsen un Jeddingen in’n Süüdwesten, Nindörp in’n Westen un Grapenmöhlen in’n Noordwesten. De Rollmannshoff weer en enkelten Hoff. Eerst nadem 1873 de Bahnlien Ülzen–Langwedel apenmaakt hett un de Hoff dicht bi’n ne’en Bahnhoff Visselhöövd to liggen keem, sünd dor en Reeg ne’e Hüüs boot worrn. Von 1842 bet 1909 leeg de Karkhoff von Visselhöövd op Land, dat vörher en Acker von’n Rollmannshoff weer. Vondaag warrt düsse ole Karkhoff as Stadtpark bruukt. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat
Rootlook (hoochdüütsch Rothlake) is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg höört de Oort to de polietsche Oortschop Posthusen. De Oort liggt in dat Hellweger Moor. Dat Water ut dat Rebeed warrt över Gravens na de Wümm hen afföhrt. In’n Noorden liggt dat Naturschuulrebeed Otterbarger Moor. De Naveröörd sünd Wümmingen in’n Noorden, Dodenbarg un Evernhusen in’n Noordoosten, Hellweeg in’n Oosten, Postdörp, Stellsfellen un Hintzendörp in’n Süüdoosten, Middeldörp in’n Süden, Schanzendörp un Tüchten in’n Süüdwesten, Kasshoop un Brammer in’n Westen un Hoffstall, Egypten un Nadah in’n Noordwesten. De Oort is 1792 as Moorkolonie in dat Hellweger Moor grünnt worrn. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Amtsvaagdie Ahusen (Ünnervaagdie Hintzendörp) in dat Amt Rodenborg tohöört un denn von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn. De Oort hett fröher mit Middeldörp, Postdörp un Wümmingen de Gemeen Wümmingen billt,